पृतनापति ट्रफीको उपाधि भवानी बक्सलाई
नेपाली सेनाको सुदुरपश्चिम पृतनापति खेलकुद प्रतियोगिताको ट्रफि भवानीबक्स गणले जितेको छ । सोमबार सम्पन्न  प्रतियोगितामा ४६ स्वर्ण पदक प्राप्त गरेर भवानीबक्स गणले प्रथमस्थान प्राप्त गरि उपाधी जितेको हो । 
धनगढी — नेपाली सेनाको सुदुरपश्चिम पृतनापति खेलकुद प्रतियोगिताको ट्रफि भवानीबक्स गणले जितेको छ । सोमबार सम्पन्न  प्रतियोगितामा ४६ स्वर्ण पदक प्राप्त गरेर भवानीबक्स गणले प्रथमस्थान प्राप्त गरि उपाधी जितेको हो । प्रतियोगितामा दोस्रो र तेस्रोस्थानमा क्र्रमस रुद्रध्वज गण र भवानी दल गणका खेलाडी बिजयी भएका थिए । शनिबारदेखि सञ्चालित संचालित पृतनापति ट्रफी खेलकूद प्रतियोगिताको अन्तिम दिन सोमबार कैलालीको तेघरीस्थित सैनिक खेल मैदानमा बिजेत टिम र खेलाडीहरुलाई पृतनापति उपरथी बालकृष्ण कार्कीले ट्रफि र पुरस्कार प्रदान गरेका हुन् । सुदूर पश्चिम प्रदेश अन्तर्गत नौ वटै जिल्लामा तैनाथ नेपाली सेनाका गण तथा गुल्महरुबीच कैलाली र कञ्चनपूरमा सञ्चालित खेलकुद प्रतियोगितामा ७ वटा खेल र ६५ वटा ईभेन्टमा ३ सय २१ जना पुरुष सैनिक र २५ जना महिला सैनिक खेलाडीहरुले प्रतिस्पर्धा गरेका थिए । प्रतियोगितामा भवानीबक्स गणले फुटबल, एथलेटिक्स, बक्सिङ, पौडी र तेक्वान्दो खेलतर्फको उपाधि जित्न सफल भएको थियो । प्रतियोगितामा सर्वाधिक पदक जित्ने पूरुष खेलाडी भवानीबक्स गणका प्युठ राम बहादुर पुन हुन् । 